rejauldu/bengali-wikipedia huggingface dataset:
ইরিনা বোকোভা (বুলগেরীয় ভাষায়ঃ Ирина Георгиева Бокова) (জন্মঃ ১২ জুলাই, ১৯৫২) বুলগেরীয় রাজনীতিবিদ এবং ইউনেস্কো'র বর্তমান মহাপরিচালক। তার পুরো নাম - ইরিনা জর্জিয়েভা বোকোভা। তিনি বুলগেরিয়ার সংসদে দুই মেয়াদে বুলগেরিয়ান সোশ্যালিস্ট পার্টির পক্ষ থেকে সংসদ সদস্য নির্বাচিত হয়েছে। প্রধানমন্ত্রী ঝান ভিদেনোভ সরকারের মন্ত্রীসভায় মন্ত্রী এবং উপ-পররাষ্ট্রমন্ত্রীরূপে দায়িত্ব পালন করেন। বুলগেরিয়া প্রজাতন্ত্রের পক্ষ থেকে ফ্রান্স এবং মোনাকোয় রাষ্ট্রদূত হয়েছিলেন। এছাড়াও তিনি ইউনেস্কোয় বুলগেরীয় প্রতিনিধি এবং বুলগেরীয় প্রেসিডেন্টের ব্যক্তিগত প্রতিনিধি হিসেবে ২০০৫-২০০৯ সাল পর্যন্ত ফরাসী ভাষা ও সংস্কৃতি বিষয়ক সংস্থা অর্গ্যানাইজেশন ইন্টারন্যাশনাল দ্য লা ফ্রাঙ্কোফোনি'র দায়িত্ব পালন করেন।   প্রাথমিক জীবন  কমিউনিস্ট যুগের বিতর্কিত রাজনীতিবিদ গিওর্গি বোকোভের কন্যা ইরিনা বোকোভা। তার পিতা ছিলেন বুলগেরিয়ান কমিউনিস্ট পার্টির প্রাতিষ্ঠানিক সংবাদপত্র র‍বোটনিচেস্কো দেলো'র প্রধান সম্পাদক।  মেসিডোনিয়া অঞ্চলের বুলগেরীয় হিসেবে জন্মগ্রহণ করেন তিনি।"Стандарт", Брой 5860, 8 май 2009 .  আন্তর্জাতিক সম্পর্ক বিষয়ে তিনি মস্কো স্টেট ইন্সটিটিউট থেকে স্নাতক ডিগ্রী অর্জন করেন। এরই ধারাবাহিকতায় তিনি বুলগেরিয়ার পররাষ্ট্র মন্ত্রণালয়ে নিযুক্ত হন। ঘটনাক্রমে ১৯৯৬-৯৭ সালের শীতকালে তিনি মন্ত্রীত্ব অর্জন করেন। ১৯৯০ সাল পর্যন্ত তিনি বুলগেরিয়ান কমিউনিস্ট পার্টির সদস্য ছিলেন।   ইউনেস্কো মহাপরিচালক  ২২ সেপ্টেম্বর, ২০০৯ সালে ইউনেস্কোর মহাপরিচালকরূপে বোকোভাকে নির্বাচিত করা হয়। প্যারিসে অনুষ্ঠিত নির্বাচনে ৯জন প্রার্থী প্রতিদ্বন্দ্ব্বিতা করেন। ৫ম পর্যায়ের ভোট পর্বে মিশরীয় বিমূর্ত চিত্রকর ও সংস্কৃতি মন্ত্রী ফারুক হোসনিকে ৩১-২৭ ভোটের ব্যবধানে জয়ী হন বোকোভা। হোসনি জয়ী হবার দৃঢ় প্রত্যয় ব্যক্ত করলেও নোবেল শান্তি পুরস্কার বিজয়ী এলি উইসেল কর্তৃক ইসরায়েল বিরোধী বক্তব্যের কারণে সমালোচিত হন। ৪র্থ পর্বের ভোটে উভয়েই ২৯ ভোট নিয়ে সমান অবস্থানে ছিলেন। এ বিজয়ের ফলে বোকোভা জাপানের কোচিরো মাতসুরা'র কাছ থেকে মহাপরিচালকের দায়িত্বভার গ্রহণ করেন। ইউনেস্কোয় তিনি চার বছরের মেয়াদকালের জন্য মনোনীত হন। ১৫ অক্টোবর, ২০০৯ সালে ৩৫তম অধিবেশনে ইউনেস্কোর সাধারণ সভায় ১০ম মহাপরিচালক হিসেবে নির্বাচিত করা হয়। ইরিনা বোকোভা বিশ্বের তথা পূর্ব ইউরোপের প্রথম নারী হিসেবে ইউনেস্কো প্রধানের মর্যাদায় অধিষ্ঠিত হন। ২৩ অক্টোবর, ২০০৯ সালের শুক্রবার বিকেলে ১নং কক্ষে অভিষেক অনুষ্ঠান অনুষ্ঠিত হয়।   তথ্যসূত্র    বহিঃসংযোগ   Official website (under Creative Commons License)  বিষয়শ্রেণী:ইউনেস্কো মহাসচিব বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:বুলগেরীয় ব্যক্তি বিষয়শ্রেণী:বুলগেরীয় কূটনীতিবিদ বিষয়শ্রেণী:সোফিয়ার রাজনীতিবিদ বিষয়শ্রেণী:হিলাল-ই-পাকিস্তান প্রাপক বিষয়শ্রেণী:২১শ শতাব্দীর বুলগেরীয় নারী রাজনীতিবিদ বিষয়শ্রেণী:২১শ শতাব্দীর বুলগেরীয় রাজনীতিবিদ
ক্লিফোর্ড উইলিয়াম হাডসন গ্লসপ (৩০ জুন ১৯০১ - ৪ জুলাই ১৯৭৫), উইলিয়াম গ্লসপ এবং তার স্ত্রী, ইডা মুরিয়েল হাডসনের পুত্র, স্ট্যানমোর পার্ক স্কুল এবং হ্যারো স্কুলে শিক্ষিত ছিলেন।  তিনি যুক্তরাজ্যের একজন কনজারভেটিভ পার্টির রাজনীতিবিদ ছিলেন যিনি ১৯৩১ থেকে ১৯৩৫ সাল পর্যন্ত এবং ১৯৪৫ থেকে ১৯৪৭ সাল পর্যন্ত সংসদ সদস্য (এমপি) হিসাবে দায়িত্ব পালন করেছিলেন।  ১৯৩১ সালের সাধারণ নির্বাচনে তিনি ইয়র্কশায়ারের পেনিস্টোনের পার্লামেন্ট সদস্য নির্বাচিত হন, প্রধানমন্ত্রী রামসে ম্যাকডোনাল্ডের একটি জাতীয় সরকার গঠনের বিষয়ে পার্টির বিভক্তির পর লেবার ভোটের পতনের ফলে বর্তমান লেবার এমপিকে পরাজিত করেন। ১৯৩৫ সালের সাধারণ নির্বাচনে লেবার পেনিস্টোন আসন পুনরুদ্ধার করে।  গ্লসপ ১৯৪৫ সালের সাধারণ নির্বাচনে ইস্ট ইয়র্কশায়ারের হাউডেনশায়ার নির্বাচনী এলাকার এমপি হিসাবে হাউস অফ কমন্সে ফিরে আসেন এবং ১৯৪৭ সালে পদত্যাগ না করা পর্যন্ত এই আসনটি ধরে রাখেন।  তিনি দক্ষিণ আফ্রিকার নাটালে বসবাসের জন্য অবসর গ্রহণ করেন এবং সেখানেই মৃত্যুবরণ করেন। তাকে নাটালের রিচমন্ড জেলার বাইর্ন সেটলার কবরস্থানে দাফন করা হয়।   সূত্র        Genealogical Society of South Africa, Archives of the Peter Holden Collection   বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:দক্ষিণ আফ্রিকায় ইংরেজ অভিবাসনকারী বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:১৯৭৫-এ মৃত্যু বিষয়শ্রেণী:১৯০১-এ জন্ম
গোয়েন্দা গার্গী হল বাঙালি সাহিত্যিক তপন বন্দ্যোপাধ্যায়ের একটি কাল্পনিক মহিলা গোয়েন্দা চরিত্র। গোয়েন্দা গার্গীকে নিয়ে লেখক ত্রিশেরও বেশি উপন্যাস লিখেছেন যার বেশিরভাগ প্রাপ্তবয়স্কদের জন্য। বিথিন মুখোপাধ্যায় ছদ্মনামেও কিছু গোয়েন্দাকাহিনী প্রকাশিত হয়েছে।  চরিত্র গার্গীর পুরো নাম গার্গী ব্যানার্জী। সে কলকাতা বিশ্ববিদ্যালয়ে গণিতের ছাত্রী এবং সখের রহস্যভেদী। বেশিরভাগ সময় অযাচিতভাবে রহস্যজালে জড়িয়ে পড়ে গার্গী এবং বুদ্ধির দৌড়ে অপরাধীকে পরাস্ত করে। গার্গীর ডাকনাম মিতুন। গার্গী প্রথমে থাকত দাদা-বৌদির পরিবারে, পরে ‘ঈর্ষার সবুজ চোখ’ উপন্যাসে সায়ন চৌধুরীকে বধূহত্যার অভিযোগ থেকে মুক্ত করে সে এবং বিবাহ করে তাকে।   চলচ্চিত্র ৯০ এর দশকে গার্গীর গোয়েন্দাকাহিনী ঈর্ষার সবুজ চোখ ছোটপর্দায় ঈর্ষা নামে প্রচারিত হয়। গার্গীর ভূমিকায় অভিনয় করেছিলেন ইন্দ্রাণী হালদার। বহে বিষ বাতাস গল্প অবলম্বনে আকাশ আট বাংলা চ্যানেলে গার্গীর গোয়েন্দা কাহিনী প্রচারিত হয়। অনিন্দ্য সরকারের পরিচালনায় এই কাহিনীচিত্রে গার্গী চরিত্রে অভিনয় করেছেন দেবলীনা সেন।  তথ্যসূত্র  বিষয়শ্রেণী:কাল্পনিক বাঙালি ব্যক্তি বিষয়শ্রেণী:গোয়েন্দা চরিত্র বিষয়শ্রেণী:কাল্পনিক নারী গোয়েন্দা
মুহাম্মদ শেফকেট কুর্ত (১৮৭৯ - ২১ জুন ১৯৬৩) ছিলেন একজন বসনিয়ান ইমাম, ধর্মতত্ত্ববিদ এবং বানজা লুকা এবং তুজলা শহরের মুফতি। দ্বিতীয় বিশ্বযুদ্ধের সময় শত শত সার্বের জীবন বাঁচানোর কৃতিত্ব তার রয়েছে।   জীবনের প্রথমার্ধ  মুহাম্মদ শেফকেট কুর্ত ১৮৭৯ সালে তৎকালীন অস্ট্রো-হাঙ্গেরিয়ান সাম্রাজ্যের অংশ বসনিয়া ও হার্জেগোভিনার ট্রাভনিক শহরে জন্মগ্রহণ করেন।   তিনি মক্তব শেষ করার পর তাঁর বাবা ফাদিল (১৮৪৫–১৮৯৩) এর কাছে মাদ্রাসায় পড়াশোনা শুরু করেন। তার বাবা মারা গেলে, ১৪ বছর বয়সী মুহাম্মদ ট্রাভনিক থেকে মোস্তারে তার দাদা আহমেত কুর্তের কাছে যান। তার দাদার কাছে শিক্ষা গ্রহণ করেন। তার দাদা আহমেদ কুর্ত একজন ইসলামি ধর্মতাত্ত্বিক ছিলেন। সেখানে তিনি বিখ্যাত মোস্তার আলেম ফেহিম জাবিচের কাছে শিক্ষা গ্রহণ করেন। তিনি বসনিয়ান মুসলমানদের ধর্মীয় স্বায়ত্তশাসনের পক্ষে আন্দোলন করেছিলেন। ১৮৯৫ সালে, তার দাদা আহমেতের মৃত্যুর পর তিনি সারায়েভো যান এবং কুরসুমলিজা মাদ্রাসায় ভর্তি হন। সেখান থেকে এক বছর পর তিনি ইস্তাম্বুলে পড়াশোনা করতে যান। তিনি সেখানে পুরো দশ বছর পড়াশোনা করেন এবং আরবি ভাষা শেখার উদ্দেশ্যে দামেস্কে যান। ১৯০৮ সালে বসনিয়া ও হার্জেগোভিনায় ফিরে আসার পর, তিনি হাজ্জি আলী-বেগের মসজিদের ইমাম ও হাতিব এবং ট্রাভনিকের তার মাদ্রাসার মুদেরিস নিযুক্ত হন।   মুফতি  তিনি ১৯১৪ সাল পর্যন্ত ট্রাভনিকে তার পরিবারের সাথে থাকতেন। তারপর ১৯১৪ সালে তিনি বানজা লুকায় চলে আসেন। সেখানে  তিনি মুফতি হিসেবে নিয়োগ পান। ১৯২৫ সালে তিনি তুজলায় মুফতি হন এবং ১৯৩৩ সাল পর্যন্ত এই পদে দায়িত্ব পালন করেন। পরে সারায়েভোর উলামা মজলিসের সদস্য হিসেবে নির্বাচিত হন এবং ১৯৩৬ সালে অবসর গ্রহণ করেন।   দ্বিতীয় বিশ্বযুদ্ধ  ১৯৪১ সালের এপ্রিলে দ্বিতীয় বিশ্বযুদ্ধের শুরুতে ১০৮ জন বিশিষ্ট সারায়েভো বসনিয়াক নাগরিক একটি প্রস্তাব গ্রহণ করে, যেখানে সার্ব জনগণের প্রতি নিপীড়নের কথা উল্লেখ করা হয় এবং তা বন্ধ করার দাবি জানানো হয়। বানজা লুকা, প্রিজডোর এবং বিজেলজিনায় অনুরূপ প্রস্তাব পাস করা হয়েছিল। মোস্তারে, ১৯৪১ সালের ২১ অক্টোবর এই ধরনের একটি প্রস্তাব জয়লাভ করে। ১৯৪১ সালের ১১ ডিসেম্বর তুজলা প্রস্তাব পাস হয়। মূল খসড়াটি ছিল অত্যন্ত কঠোর ভাষায় লেখা। তাই খসড়াটি পাঠানোর পরিবর্তে ১১ জন বসনিয়াক ও তিনজন ক্রোয়েটের একটি প্রতিনিধি দল জাগরেবে পাঠানো হয়। তারা অক্ষশক্তি-সমর্থিত ক্রোয়েশিয়ার স্বাধীন রাষ্ট্রের সরকারের কাছে মৌখিকভাবে অপরাধের বিরুদ্ধে প্রতিবাদ জানান। তবে এই প্রস্তাবনাগুলো বাস্তবে কোনো উল্লেখযোগ্য পরিবর্তন আনতে পারেনি। নির্যাতন ও হত্যাকাণ্ড চলতেই থাকে।  ১৯৪২ সালের ৬ জানুয়ারি অর্থোডক্স বড়দিনের প্রাক্কালে, তুজলায় দখলদার উস্তাশা বাহিনী সেখানকার অর্থোডক্স গির্জা ধ্বংসের পরিকল্পনা করেছিল। একইসঙ্গে সার্ব বেসামরিক নাগরিকদের গণহত্যার পরিকল্পনা করেছিল।    ব্যক্তিগত জীবন  কুর্ত তেসানজের আরিফাকে ( née' Turalić ; ১৮৮৩–১৯৫৯)  বিয়ে করেন এবং তাদের আট সন্তান হয়।  দ্বিতীয় বিশ্বযুদ্ধে তার দুই ছেলে যুগোস্লাভ পার্টিজান বাহিনীর হয়ে লড়াইয়ে নিহত হয়। যুদ্ধের শেষ দিকে তৃতীয় ছেলেকে পার্টিসানরা অজ্ঞাত কারণে হত্যা করে। চতুর্থ ছেলেকে নতুন কমিউনিস্ট সরকার "জনগণের শত্রু" ঘোষণা করে এবং ২০ বছরের কারাদণ্ড দেওয়া হয়।   তথ্যসূত্র   বিষয়শ্রেণী:২০শ শতাব্দীর ইমাম বিষয়শ্রেণী:১৮৭৯-এ জন্ম বিষয়শ্রেণী:১৯৬৩-এ মৃত্যু
জন ফ্র্যাঙ্ক স্নেইথ (১৪ আগস্ট ১৮৮২ – ১৮ ডিসেম্বর ১৯৬৪) ছিলেন বিশ শতকের গোড়ার দিকের কলকাতার অভিজাত অলঙ্কার বিপনী, হ্যামিল্টন কোম্পানির মালিক এবং  পশ্চিমবঙ্গের অন্যতম সমুদ্র সৈকত  দীঘার প্রথম বাসিন্দা।  জীবনী জন ফ্র্যাঙ্ক স্নেইথের জন্ম ১৮৮২ খ্রিস্টাব্দের ১৪ আগস্ট  ইংল্যান্ডের মিডলসব্রোতে। উনিশ শতকের শেষ অথবা বিশ শতকের প্রথম দিকে জুয়েলারী ও ঘড়ির ব্যবসা সূত্রে কলকাতায় আসেন। কলকাতার প্রখ্যাত জুয়়েলারী ও ঘড়ি বিক্রয়কারক সংস্থা, হ্যামিল্টন জুয়েলারী ও ঘড়ি কোম্পানি'র মালিক ছিলেন তিনি। স্বভাবতই বাংলার রাজা রাজড়া, জমিদারসহ ধনী সম্প্রদায়ের মানুষেরাই তার খরিদ্দার ছিলেন। সৌখিন ও রোমান্টিক স্বভাবের স্নেইথ ছিলেন চিরকুমার। ভ্রমণ পিপাসুও বটে। বাংলার বারো ভূঁইয়ার এক ভূঁইয়া মেদিনীপুরের বালিসাইয়ের এক ভূস্বামী ছিলেন তার খরিদ্দার। পরিচয়সূত্রে তার কাছেই কাঁথির বীরকুল সমুদ্রতটের কথা জানতে পারেন যেখানে বাংলার প্রথম গভর্নর জেনারেল (১৭৭২ -১৭৮৫) ওয়ারেন হেস্টিংস সৈকতে গ্রীষ্মাবকাশ কাটানোর জন্য বাংলো নির্মাণ করেছিলেন এবং সমুদ্রস্নান-সহ বিনোদনের সমস্ত পরিকল্পনা ও উদ্যোগ নেন। হেস্টিংস স্থানটিকে 'কলকাতার ব্রাইটন' আখ্যা দিয়েছিলেন। কিন্তু পরবর্তীকালে সামুদ্রিক জলোচ্ছ্বাস আর ভূমিক্ষয়ে সে পরিকল্পনা বাস্তবায়িত হয় নি। স্নেইথ কিন্তু বিস্তারিত জানার পর নবোদ্যমে কৌতুহল বসে হাতির পিঠে চেপে বীরকুলে আসেন। সমুদ্র সৈকতের সৌন্দর্যে মোহিত হন। সমুদ্রের পাড়ে ১১.৫ একর জমি লিজ নিয়ে রানসউইক হাউস তৈরি করেন। নির্মাণকালে তিনি নিজে মাঝে মধ্যে দুই সিটের এরোপ্লেনে করে দীঘায় এসে কাজের অগ্রগতি দেখে যেতেন। পরবর্তীতে তিনি কলকাতায় ব্যবসার পুরো দায়িত্ব নিজের ভাগ্নে চার্লস অ্যান্ড্রিউ ফ্ল্যানিগানের (Charles Andrew Flanigan) হাতে সঁপে দিয়ে দীঘার 'রানসউইক হাউস'-এ বসবাস করতে থাকেন এবং নিজের সর্বস্ব দিয়ে দীঘাকে পর্যটন কেন্দ্র করার জন্য সমস্ত রকমের চেষ্টা করেন। বড়িশা অনাথ আশ্রমের শিশুদের স্থান দেওয়া, তার বন্ধু নাড়াজোলের রাজাকে দিয়ে অট্টালিকা ও স্কুল তৈরি করান এবং শেষে স্বাধীনতার পর পশ্চিমবঙ্গের তৎকালীন মুখ্যমন্ত্রী ডাঃ বিধানচন্দ্র রায়ের স্মরণাপন্ন হন। তিনি পরিকাঠামোগত সমস্ত উন্নয়নের ব্যবস্থা করেন। মৃত্যু ১৯৬৪ খ্রিস্টাব্দের ১৮ ডিসেম্বর অকৃতদার জন ফ্র্যাঙ্ক স্নেইথ ''রানসউইক হাউস'-এ ৮২ বৎসর  বয়সে পরলোক গমন করেন। তারই ইচ্ছানুসারে রানসউইক হাউস সংলগ্ন বাগানে জন স্নেইথ'কে সমাহিত করা হয়।  প্রতি বছর ১৮ ডিসেম্বর তারিখে রানসউইক হাউসে স্নেইথের সমাধিতে মোমবাতি জ্বালিয়ে স্মরণ করেন স্থানীয় বাসিন্দারা।   তথ্যসূত্র   বিষয়শ্রেণী:১৮৮২-এ জন্ম বিষয়শ্রেণী:১৯৬৪-এ মৃত্যু বিষয়শ্রেণী:ব্রিটিশ ব্যক্তি বিষয়শ্রেণী:ব্রিটিশ ব্যবসায়ী বিষয়শ্রেণী:দীঘা
লেজার ভিশন বাংলাদেশের একটি স্বতন্ত্র রেকর্ড লেবেল। দ্য ডেইলি স্টার লেজার ভিশন কোম্পানিকে দেশের শীর্ষ রেকর্ড লেবেলগুলির একটি হিসাবে বর্ণনা করেছে।  শিল্পী রাকিব মুসাব্বির, হাবিব ওয়াহিদ, আরেফিন রুমি, কনক চাঁপা, সামিনা চৌধুরী, প্রিয়াঙ্কা গোপ, ফাহমিদা নবী, বেলাল খান, হৃদয় খান, প্রীতম আহমেদ, বালাম,  কাজী শুভ, সহ অসংখ্য শিল্পীদের রেকর্ডিং প্রকাশ করেছে লেজার ভিশন।  লেজার ভিশনের বেশিরভাগ প্রকাশনা হল আধুনিক গানের অ্যালবাম, তবে এগুলির পাশাপাশি তারা অল্প রবীন্দ্র সংগীত এবং নজরুল সংগীত ঘরানার অ্যালবাম প্রকাশেন্র জন্যও পরিচিত, যেমন ২০০৮ সালে নাশিদ কামালের অ্যালবাম বিরহের গুলবাগে প্রকাশ করে।  তথ্যসূত্র  বিষয়শ্রেণী:বাংলাদেশী রেকর্ড লেবেল বিষয়শ্রেণী:১৯৯৬-এ প্রতিষ্ঠিত
অশোক গন্দোত্রা (; ; জন্ম: ২৪ নভেম্বর, ১৯৪৮) ব্রাজিলের রিউ দি জানেইরুতে জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬৯ সালে সংক্ষিপ্ত সময়ের জন্যে ভারত দলের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে বাংলা ও দিল্লি দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন তিনি।   খেলোয়াড়ী জীবন  ১৯৬৫-৬৬ মৌসুম থেকে ১৯৭৪-৭৫ মৌসুম পর্যন্ত অশোক গন্দোত্রা’র প্রথম-শ্রেণীর খেলোয়াড়ী জীবন চলমান ছিল। বিশ্ববিদ্যালয় পর্যায়ের খেলাগুলোয় অসাধারণ ক্রীড়ানৈপুণ্য দেখিয়েছেন। দশ বছরব্যাপী প্রথম-শ্রেণীর খেলোয়াড়ী জীবনে দুইটি সেঞ্চুরিসহ ২৮.৬৬ গড়ে ২১২১ রান তুলেছেন।  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন অশোক গন্দোত্রা। ১৫ অক্টোবর, ১৯৬৯ তারিখে হায়দ্রাবাদের ডেকানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ নভেম্বর, ১৯৬৯ তারিখে কানপুরে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।  ভারতীয় দল নির্বাচকমণ্ডলীর সভাপতির দায়িত্ব পালনকালে বিজয় মার্চেন্ট অনেক উদীয়মান তরুণ খেলোয়াড়দেরকে জাতীয় দলে খেলার সুযোগ দিয়েছিলেন। অশোক গন্দোত্রা তাদের মধ্যে অন্যতম ছিলেন। বামহাতে ব্যাটিংয়ে দক্ষ ছিলেন। তবে, অংশগ্রহণকৃত দুই টেস্টে তেমন কোন প্রতিশ্রুতিশীলতার স্বাক্ষর রাখতে পারেননি তিনি।   তথ্যসূত্র    আরও দেখুন   সেলিম দুরাণী  বরোদা ক্রিকেট দল  শ্রীনিবাসরাঘবন ভেঙ্কটরাঘবন  ভারতীয় টেস্ট ক্রিকেটারদের তালিকা  টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্ডিয়ান ইউনিভার্সিটিজের ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:পূর্বাঞ্চলের ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতীয় বংশোদ্ভূত ব্রাজিলীয় ব্যক্তি বিষয়শ্রেণী:রিউ দি জানেইরুর (শহর) ব্যক্তি বিষয়শ্রেণী:রিউ দি জানেইরুর (শহর) ক্রীড়াবিদ বিষয়শ্রেণী:দিল্লি থেকে আগত ক্রিকেটার
মোস্তফা কামাল (জন্ম:১৯৬৬ খ্রি.) বাংলাদেশ সিভিল সার্ভিসের একজন কর্মকর্তা যিনি বর্তমানে নৌপরিবহন মন্ত্রণালয়ে সিনিয়র সচিব হিসেবে দায়িত্ব পালন করছেন।। তিনি সচিব পদমর্যাদায় ভূমি সংস্কার বোর্ডের চেয়ারম্যান এবং পরিবেশ, বন ও জলবায়ু পরিবর্তন মন্ত্রণালয়ের সচিব হিসেবে দায়িত্ব পালন করেছেন।  প্রাথমিক জীবন কামাল ১৯৬৬ খ্রিষ্টাব্দে চাঁদপুরের শাহরাস্তি উপজেলায় জন্মগ্রহণ করেন। তিনি সূচিপাড়া হাইস্কুল থেকে ১৯৮১ খ্রিষ্টাব্দে মাধ্যমিক ও কুমিল্লা ভিক্টোরিয়া সরকারি কলেজ থেকে ১৯৮৩ খ্রিষ্টাব্দে উচ্চমাধ্যমিক পাস করেন। তিনি ঢাকা বিশ্ববিদ্যালয় থেকে হিসাববিজ্ঞান বিষয়ে ১৯৮৬ খ্রিষ্টাব্দে বিকম (সম্মান) ও ১৯৮৭ খ্রিষ্টাব্দে এমকম ডিগ্রি লাভ করেন। এছাড়া তিনি বিজ্ঞান ও প্রযুক্তি বিশ্ববিদ্যালয় চট্টগ্রাম থেকে এমবিএ ডিগ্রি অর্জন করেন।  কর্মজীবন মোস্তফা কামাল বিসিএস (প্রশাসন) ক্যাডারের ১০ম ব্যাচের কর্মকর্তা হিসেবে ১৯৯১ খ্রিষ্টাব্দে সিভিল সার্ভিসে যোগদান করেন। মাঠ পর্যায়ে তিনি সহকারী কমিশনার, সহকারী কমিশনার (ভূমি), উপজেলা নির্বাহী কর্মকর্তা, অতিরিক্ত জেলা প্রশাসক পদে দায়িত্ব পালন করেছেন। তিনি রাঙ্গামাটি ও খুলনার জেলা প্রশাসক ও জেলা ম্যাজিস্ট্রেট ছিলেন। রাঙ্গামাটিতে জেলা প্রশাসক থাকাকালে তিনি শ্রেষ্ঠ জেলা প্রশাসক ও জাতীয় প্রাথমিক শিক্ষা পদক ২০১৪ লাভ করেন। এছাড়া খুলনার জেলা প্রশাসক থাকাকালে বাল্যবিবাহ প্রতিরোধে নেতৃত্বমূলক ভূমিকা পালনের জন্য তিনি কানাডিয়ান হাইকমিশন কর্তৃক ‘এওয়ার্ড অব এক্সিলেন্স’ লাভ করেন।  কামাল নবম জাতীয় সংসদে সংসদ উপনেতা সৈয়দা সাজেদা চৌধুরীর একান্ত সচিব ও পঞ্চদশ সংবিধান সংশোধন (বিশেষ) কমিটিতে চেয়ারম্যানের একান্ত সচিব হিসেবে কর্মরত ছিলেন। তিনি জ্বালানী ও খনিজ সম্পদ বিভাগ ও স্বাস্থ্য সেবা বিভাগে অতিরিক্ত সচিব, পেট্রোবাংলার পরিচালক ও তিতাস গ্যাস ট্রান্সমিশন এন্ড ডিস্ট্রিবিউশন কোম্পানীর ব্যবস্থাপনা পরিচালক হিসেবেও দায়িত্ব পালন করেছেন। তিনি সচিব পদমর্যাদায় ভূমি সংস্কার বোর্ডের চেয়ারম্যান এবং পরিবেশ, বন ও জলবায়ু পরিবর্তন মন্ত্রণালয়ের সচিব হিসেবে দায়িত্ব পালন করেন। তিনি বাংলাদেশ অ্যাডমিনিস্ট্রেটিভ সার্ভিস এসোসিয়েশনের বর্তমান সভাপতি।  তথ্যসূত্র  বিষয়শ্রেণী:১৯৬৬-এ জন্ম বিষয়শ্রেণী:বাংলাদেশের সচিব বিষয়শ্রেণী:চাঁদপুর জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
শিক্ষা মন্ত্রণালয় (মিনিস্ট্রি অফ এডুকেশন বা  এমওই (MoE); ), পূর্বে 'জ্ঞান মন্ত্রণালয়' এবং 'জ্ঞান অধিদপ্তর   হল  সৌদি আরব রাজ্য দেশের প্রাথমিক, মাধ্যমিক এবং উচ্চ শিক্ষা নিয়ন্ত্রণের জন্য দায়ী সরকারি মন্ত্রণালয়। ২০১৮ সালের ২৭শে ডিসেম্বর অনুযায়ী, হামাদ বিন মোহাম্মদ আল-শেখ এই মন্ত্রণালয়ের মন্ত্রী।"The Minister ." Ministry of Education of Saudi Arabia, Higher Education. retrieved 5 November 2015.  ইতিহাস  মন্ত্রীসমূহের তালিকা thumb|২০১৫ সালে প্যারিস বই উৎসবে সৌদি আরবের শিক্ষা মন্ত্রণালয়ের অবস্থান।  ফাহদ বিন আব্দুল আজিজ আল সৌদ (১৯৫৩–১৯৬২)  আব্দুল্লাহ বিন সালেহ বিন ওবায়েদ (২০০৫–২০০৯) ফয়সাল বিন আবদুল্লাহ বিন মোহাম্মদ আল সৌদ (২০০৯–২০১৩)  খালিদ বিন ফয়সাল আল সৌদ (২০১৩-২০১৫)  আহমেদ বিন মোহাম্মদ আল ইসা (২০১৫-২০১৮)  হামাদ বিন মোহাম্মদ আল-শেখ (২০১৮-বর্তমান)  অর্জন ২০১৮ সালের সেপ্টেম্বরে, শিক্ষা মন্ত্রণালয় এবং আরিজোনা স্টেট ইউনিভার্সিটি একে অপরের সাথে অংশীদারত্ব করে, যাতে বিল্ডিং লিডারশিপ ফর চেঞ্জ থ্রু স্কুল ইমারসন প্রোগ্রাম নামক প্রকল্প চালু করা হয় যা ২০১৯ সালের ফেব্রুয়ারি মাস থেকে শুরু হবে।  তথ্যসূত্র  বহিঃসংযোগ   শিক্ষা মন্ত্রণালয়  Ministry of Education, Higher Education (MOEHE)  বিষয়শ্রেণী:১৯২৬-এ সৌদি আরবে প্রতিষ্ঠিত সৌদি শিক্ষা
খুর্নক দুর্গ তিব্বতের পশ্চিম ভাগে অবস্থিত একটি ধ্বংসপ্রাপ্ত দুর্গ।   অবস্থান  alt=|225x225পিক্সেলMap including Khurnak Fort (ruins) (AMS, 1954)From map: "THE DELINEATION OF INTERNATIONAL BOUNDARIES ON THIS MAP MUST NOT BE CONSIDERED AUTHORITATIVE"alt=|225x225পিক্সেলMap including Khurnak Fort (DMA, 1982)খুর্নক দুর্গ তিব্বতের পশ্চিম ভাগে প্যাঙ্গং হ্রদের উত্তর তীরে  স্থানাঙ্কে অবস্থিত একটি ধ্বংসপ্রাপ্ত দুর্গ । এই দুর্গটি সমুদ্রপৃষ্ঠ থেকে ৪২৫৭ মিটার ওপরে অবস্থিত।    বিতর্কিত অঞ্চল   খুর্নক দুর্গ বিতর্কিত আকসাই চিন অঞ্চলে অবস্থিত। ১৯৫২ খ্রিষ্টাব্দ থেকে এই দুর্গটি চীনের অধিকারে থাকলেও এই অঞ্চলের ওপর ভারত অধিকারের দাবী করে।    তথ্যসূত্র   বিষয়শ্রেণী:বিতর্কিত অঞ্চল বিষয়শ্রেণী:তিব্বতের দুর্গ
ইতিহাস    ঘটনাবলী   ১৯৬০ইং - বেগবর্ধক শক্তি আর ওজনশূণ্যতায় সৃস্ট প্রভাব পরীক্ষা করার জন্য প্রথমবারের মতো তিন বছর বয়সী একটি বানর মহাকাশে প্রেরণ।bengali.cri.cn/1/2006/01/20/41@22404.htm  ২০০২ইং - কানাডিয়ান ডলার, আমেরিকান ডলারের তুলনায় সর্বকালের সর্বনিম্ন বিনিময় মূল্য পায়।(১ কানাডিয়ান ডলার = ০.৬১৭৯ আমেরিকান ডলার)  ২০০৩ইং - মেক্সিকোর কোলিমা রাজ্যে ৭.৬ মাত্রার ভূ-কম্পনে ২৯জন নিহত এবং আনুমানিক ১০,০০০ লোক গৃহহীন হয়ে পড়ে।  ২০০৫ইং - বেলাইজের বেলমোপান এলাকায় সরকারের নতুন করনীতির প্রতিবাদে দাংগা ছড়িয়ে পড়ে।  ২০০৮ইং - কালো সোমবার হিসেবে বিশ্বব্যাপী শেয়ার বাজারে প্রতিষ্ঠিত। এফটিএসই ১০০-এর সূচক একদিনে সবচেয়ে বড় পতন ঘটে। ইউরোপীয় স্টক এক্সচেঞ্জগুলো ১১ সেপ্টেম্বর, ২০০১ইং - এর পর সবচেয়ে খারাপ করে শেষ হয়। এশিয়ার শেয়ার মার্কেটগুলোর সূচক ১৪% কমে যায়।   জন্ম   ১৯৫৬ইং - জিনা ডেভিস, একজন মার্কিন চলচ্চিত্র ও টেলিভিশন অভিনেত্রী এবং প্রাক্তন ফ্যাশন মডেল।   মৃত্যু   ১৯৫০ইং - জর্জ অর্‌ওয়েল, এক কালোত্তীর্ণ ইংরেজ সাহিত্যিক।   ছুটি এবং অন্যান্য    তথ্যসূত্র    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:মাঘ
মিয়াগ্রাম রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।  ইতিহাস ১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।  তথ্যসূত্র  বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ
রমজান আখমাদোভিচ কাদিরভ হলেন চেচেন বংশোদ্ভূত একজন রুশ রাজনীতিবিদ, যিনি বর্তমান চেচেন প্রজাতন্ত্রের প্রধান হিসেবে দায়িত্ব পালন করছেন। কাদিরভ হলেন প্রাক্তন চেচেন রাষ্ট্রপতি আখমাদ কাদিরভের ছেলে, যিনি ভ্লাদিমির পুতিনের প্রশাসনকে সহায়তা দেওয়ার মাধ্যমে দ্বিতীয় চেচেন যুদ্ধে রুশদের বিজয় অর্জনে বিশেষ ভূমিকা রাখেন। পরবর্তীতে ২০০৩ সালে তিনি চেচনিয়ার প্রেসিডেন্ট হন। ২০০৪ সালের মে'তে তাকে হত্যা করা হয় এবং আলু আলখানভকে চেচনিয়ার প্রেসিডেন্ট নির্বাচিত করা হয়। পরে ২০০৭ সালে রমজান কাদিরভ আলু আলখানভের স্থলাভিষিক্ত হন।  কাদিরভ স্বৈরাচার ও দমন-পীড়নের মাধ্যমে চেচেন প্রজাতন্ত্র শাসন করেন বলে অভিযোগ রয়েছে। বিশেষ করে চেচেন স্বাধীনতাকামীদের তিনি জঘন্যভাবে দমন করেছেন বলে অভিযোগ আনা হয়। দীর্ঘদিন যাবত তিনি নিজের সরকারের অধীনে মানবাধিকার লঙ্ঘনের বিস্তৃত পরিসরের জন্য বিভিন্ন আন্তর্জাতিক সংস্থার সমালোচনার মুখে পড়েছেন। তিনি প্রজাতন্ত্রে সমকামী বিরোধী অভিযানের নেতৃত্ব দিয়েছেন। কাদিরভ সর্বদা সাথে বন্দুক ও বিশিষ্ট সামরিক পোশাক পরিধান করে জনসম্মুখে বা মিডিয়ায় উপস্থিত হন।   চেচেন রিপাবলিকের শাসক হিসেবে রমজান কাদিরব খুব কঠোর ও নিরুঙ্কুশ পদ্ধতি ব্যবহার করেন। কয়েক বছর ধরে, তার সরকারের অধীনে মানবাধিকার লঙ্ঘনের বিস্তৃত অভিযোগের জন্য আন্তর্জাতিক সংস্থাগুলোর সমালোচনার মুখে পড়েছেন তিনি। হিউম্যান রাইটস ওয়াচ এসব জোরপূর্বে নিখোঁজ হওয়া এবং নির্যাতনের ঘটনাকে এতোটা ব্যাপক বলে অভিহিত করেছে যে, সেগুলো মানবতা বিরোধী অপরাধের শামিল। ক্ষমতায় থাকাকালীন, তিনি নারীদের সামাজিক জীবনে বিধিনিষেধ আরোপের পক্ষে মত দিয়েছেন এবং চেচেনিয়ায় এলজিবিট সম্প্রদায়ের বিরুদ্ধে নির্মম অভিযান পরিচালনা করেছেন। কাদিরভকে প্রায়শই চেচেনিয়া ও রাশিয়ান ফেডারেশনের অন্যান্য অঞ্চল, এমনকী বিদেশেও, বিরোধী, মানবাধিকার কর্মী, তাদের আত্মীয়স্বজনদের অপহরণ, হত্যা এবং নির্যাতনে জড়িত থাকার অভিযোগে অভিযুক্ত করা হয়েছে। তিনি এসব অভিযোগ অস্বীকার করেন। জনসম্মুখে কাদিরভ একটি অতি-পুরুষার্থ ভাবমূর্তি গড়ে তুলেছেন, প্রায়শই তাকে বন্দুক ও সামরিক পোশাক সহ দেখা যায় অথবা তার বিপুল সম্পদ প্রদর্শন করেন। চেচেন রিপাবলিক শাসন করার সময় কদিরভ পরিবার নিজেরা আর্থিক সমৃদ্ধি পেয়েছেন। রাশিয়ান ফেডারেশন চেচেন সরকারকে প্রচুর অর্থ সরবরাহ করে থাকে, আর চেচেন সরকার ও কাদিরভ-এর মধ্যে পার্থক্য খুবই সূক্ষ্ম।   তথ্যসূত্র   বিষয়শ্রেণী:রাশিয়া বিষয়শ্রেণী:রুশ রাজনীতিবিদ বিষয়শ্রেণী:১৯৭৬-এ জন্ম বিষয়শ্রেণী:বিরুদ্ধ-মার্কিনবাদ বিষয়শ্রেণী:এলজিবিটিকিউ বিরোধী মনোভাব বিষয়শ্রেণী:ফুটবল ক্লাব আখমাত গ্রজনি বিষয়শ্রেণী:জীবিত ব্যক্তি বিষয়শ্রেণী:ম্যাগনিৎস্কি আইনের আওতায় নিষেধাজ্ঞাপ্রাপ্ত ব্যক্তি বিষয়শ্রেণী:কাদেরিয়া তরিকা বিষয়শ্রেণী:রুশ মুসলিম বিষয়শ্রেণী:সংযুক্ত রাশিয়ার রাজনীতিবিদ বিষয়শ্রেণী:রুশ জাতীয়তাবাদী
আসাম ডনবস্কো বিশ্ববিদ্যালয় ২০০৮ সালের ২৯ মার্চে গুয়াহাটি-এর আজারাত প্রতিষ্ঠা করা একটি ব্যক্তিগত বিশ্ববিদ্যালয়। আসাম ব্যক্তিগত বিশ্ববিদ্যালয় বিধি,২০০৭র অনুসারে আসাম ডনবস্কো বিশ্ববিদ্যালয় বিধি,২০০৯ ২০০৯ সাল ৯ জানুয়ারির মতে বিশ্ববিদ্যালয়টি প্রতিষ্ঠা করা হয়েছিল। Salesians of Don Bosco (SDB)র অধীনস্থ ডনবস্কো সোসাইটি বিশ্ববিদ্যালয়টি পরিচালনা করেন।Private Universities - University Grants Commissionhttp://www.ugc.ac.in/oldpdf/alluniversity.pdfUniversity ডনবস্কো বিশ্ববিদ্যালয় আসামের প্রথম বেসরকারি বিশ্ববিদ্যালয়।   ইতিহাস  থাম্ব|Fr. Pascual Chávez, Rector Major, Salesians of Don Bosco laying the Foundation Stone of the University উত্তর-পূর্বাঞ্চলের শিক্ষার সর্বাঙ্গীণ উন্নতির জন্য Salesians of Don Bosco সোসাইটি বিশ্ববিদ্যালয়টি প্রতিষ্ঠা করেছিলেন। ১৯৩৪ সালে শিলংে সেইন্ট এন্ঠনিজ কলেজ প্রতিষ্ঠা করার পর থেকে Salesians of Don Bosco উত্তর-পূর্বাঞ্চলে কয়েকটি উচ্চ শিক্ষার প্রতিষ্ঠান প্রতিষ্ঠা করেছে।   ১১ আগস্ট, ২০০৮ সালে প্রথম প্রকৌশল এবং প্রযুক্তিবিদ্যার স্নাতকের পাঠক্রম আরম্ভ হয়েছিল।  আসাম সরকার আসাম ডনবস্কো বিশ্ববিদ্যালয় বিধি ২০০৮ সালে অনুমোদন জানায়।  ৬ ডিসেম্বর, ২০০৮ সালে আসামের মুখ্যমন্ত্রী তরুণ গগৈ নিজেই বিশ্ববিদ্যালয়টি আনুষ্ঠানিক ভাবে উদ্বোধন করেন।  ২০০৯ সালের ২০ আগস্টে প্রথম কম্পিউটার বিজ্ঞানে স্নাতকোত্তর ডিগ্রী এবং ২৭ আগস্টে খারঘুলির ডনবস্কো ব্যবস্থাপনা প্রতিষ্ঠান প্রথম ব্যবস্থাপনার স্নাতকোত্তর শ্রেণী আরম্ভ করা হয়।  ৮ ডিসেম্বর ২০১০ সালে অনলাইন দূর শিক্ষা www.dbuglobal.com  তে আরম্ভ করা হয়।   শিক্ষা  বিশ্ববিদ্যালয়টি প্রকৌশল, ব্যবস্থাপনা, সমাজ বিজ্ঞান, গবেষণা এবং দূর শিক্ষার বিভিন্ন পাঠক্রম দেয়।   প্রকৌশল এবং প্রযুক্তিবিদ্যার স্নাতক পাঠক্রম  Civil Engineering থাম্ব|Civil Engineering  তথ্যসূত্র   বিষয়শ্রেণী:শিক্ষা বিষয়শ্রেণী:আসামের বেসরকারি বিশ্ববিদ্যালয় ও কলেজ বিষয়শ্রেণী:আসামের শিক্ষাপ্রতিষ্ঠান বিষয়শ্রেণী:২০০৯-এ আসামে প্রতিষ্ঠিত বিষয়শ্রেণী:ভারতের বেসরকারি বিশ্ববিদ্যালয় বিষয়শ্রেণী:আসামের বিশ্ববিদ্যালয় বিষয়শ্রেণী:গুয়াহাটির বিশ্ববিদ্যালয় ও কলেজ বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৯-এ প্রতিষ্ঠিত বিশ্ববিদ্যালয় ও কলেজ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। নিবন্ধ দ্রুত অপসারণ হয়েছে। তবে পুনরায় তৈরি করতে সমস্যা নেই। আফতাবুজ্জামান (আলাপ) ০২:২৭, ২৮ জানুয়ারি ২০২৪ (ইউটিসি) ব্যাসহান্টার   – (অপসারণের প্রস্তাবনা দেখুনলগ দেখুন) () আবু সাঈদ  «আলাপ» ১৯:২৮, ২৬ জানুয়ারি ২০২৪ (ইউটিসি)  অপসারণের প্রস্তাবে কারণ উল্লেখ রাখা উচিত। যাইহোক সম্ভবত আপনি খুব ছোট নিবন্ধ দেখে প্রস্তাব দিয়েছে। তবে আমার মনে হয় :en:Basshunter থেকে কয়েক অনুচ্ছেদ অনুবাদ করে নিবন্ধটি রেখে দেওয়া যায়। আফতাবুজ্জামান (আলাপ) ১৯:৪২, ২৬ জানুয়ারি ২০২৪ (ইউটিসি)    I have expanded the article yesterday, after it was reported to deletion so why was it removed? Eurohunter (আলাপ) ১৯:১৪, ২৭ জানুয়ারি ২০২৪ (ইউটিসি) @Eurohunter, আপনি চাইলে পুনরায় তৈরি করতে পারেন। দয়া করে ১ লাইনের সংক্ষিপ্ত নিবন্ধ তৈরি করবেন না। নিবন্ধ তৈরি করার পর তা সম্প্রসারণ করবেন। আফতাবুজ্জামান (আলাপ) ২০:৩২, ২৭ জানুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।